TRENČÍN. Trenčianski policajti vyšetrujú krádež textilu z obchodu na Mierovom námestí.
Dve ženy a muž vo veku približne 35-40 rokov, ktorí podľa polície rozprávali cudzím jazykom, odcudzili v obchode rôzny tovar a to tepláky, ponožky a šiltovky.Súvisiaci článokČítajte
"Škoda na odcudzených veciach zatiaľ nebola vyčíslená. Predavačku predajne pri platení ponožiek uviedli do omylu a to tak, že pri vydávaní výdavku sa obohatili o 90 Eur," informovala polícia na sociálnej sieti.
Polícia zároveň žiada verejnosť o pomoc pri stotožnení podozrivých osôb, akékoľvek informácie môžu občania oznámiť na známom telefónnom čísle 158.